S umata, tira d ayen akk yemgaraden ɣef timawit.Deg tira nezmer ad nemmeslay ɣef uḍris yettwarun akked tɣuri. Ma yella deg timawit ad d-nemslay ɣef uḍris yellan deg timawit yeddan s ubrid n timawit ( yettwana seg uqemmuc ɣer umeẓẓuɣ). Amgired amenzu yettbaned deg wassaɣ ijemɛen gar umesnulfu akked unarmas-ines: deg wayen yuran, assaɣ i cudden gar-asen d arusrid, acku ur ttilin ara deg yiwen wakud wala deg yiwen wadeg. Ayen iten- icudden d aḍris yettwarun ara d yawḍen ɣer ufus n yimeɣri, ilmend n ttawil n usizreg, anda amaru ur yettissin ara d anwa id ssenf n yimeɣri ara yesɛu uḍris id- yura, neɣ id- yessnulfa.Ma yella deg uḍris n timawit assaɣ-agi yettili-d d usrid, imi amesnulfu akked unermas-ines ttnejmaɛen deg yiwen wakud ɣer yiwen wadeg. Yella win yettmeslayen, yella win ara yeslen.